PRESSURE WASHING & PAINTING Houses, Gutters & Decks, & Flowerbed Clean-Up. FREE ESTIMATES Luis Montano 478-538-2719 YARD SALE GREAT BARGINS FXit.lessewatleef – Bladsy 2 – FXit Lesse wat Leef
BA degree Stellenbosch: Afrikaans-Nederlands and French Two diplomas in children's ministry: Petra Institute for Children's Ministry and UNISA. Staying in Centurion, Gauteng, South Africa
Author FXit.lessewatleefPosted on Oktober 18, 2018 Oktober 18, 2018 Leave a comment on DIS MY STORIE – 5: Seisoene van groei
Author FXit.lessewatleefPosted on Oktober 16, 2018 Oktober 16, 2018 Leave a comment on DIS MY STORIE – 4: Die Belegging
DIS MY STORIE – 3: As gevolg van die tremor in my hande kon ek nie skryf nie en my man het vir my ŉ antiekerige ou tikmasjientjie gekoop. Ek is later vir toetse na die neurologie-afdeling van die Nasionale hospitaal in Bloemfontein.
Die neuroloog begin sommer dadelik met die eerste toetse. Onder andere moes ek ten benevolent elephants vyf keer herhaal. Plus ŉ paar motoriese- en balanstoertjies. Ek kry toe volpunte vir die eerste toetreeks. Voilá!
Die aanvanklike diagnose – wat ná ŉ week se observasie en eksperimente dieselfde gebly het – was dat spanning geen rol speel nie. Want hulle lei af dat my man my liefhet (sy geskenk van die tikmasjien moes hulle hiervan oortuig het), die vier kleintjies is woelig maar normaal, die hond is gepottietrein en die kar is betaal.
Die toestand word toe geformuleer as essensiële tremor, omdat die oorsaak nie vasgestel kon word nie. Die kans dat die medikasie kon help, was 50/50. So nie is daar niks wat die tremor kan beheer nie – dit sal net mettertyd erger word.
Elke oggend seweuur moes ek dieselfde woorde in ŉ boek skryf. Teen die vyfde dag is die dokter en sy span studente oortuig van besliste vordering. Die pil werk! (Terloops, na ongeveer sewe jaar het ek die dosis verminder en later gelos. Beweloos – halleluja!)
Toe kon ek weer op ŉ manier skryf – alhoewel my skrif en my skryfspoed verander het (ek het eers nogal mooi geskryf). Op dié stadium was tik “makliker” as skryf.
En nou? Wat van my belofte aan die Here?
Ek was, snaaks genoeg, rustig daaroor. Voordat jy begin skryf, is daar mos ŉ periode van groei en rypword. Wag vir die regte seisoen. (Ek is nie ŉ voorstander van die inspirasie filosofie nie – asof ŉ skrywer op ŉ sekere dag 12 minute oor 3 ŉ wacky gevoel kry wat jou na die rekenaar dryf. As jy dan jou vingers op die sleutelbord lê, my maat, dan vloei stro-o-o-me van seën uit jou kunstenaarsiel.)
Give me six hours to chop down a tree and I will spend the first four sharpening the axe.” ŉ Skerp beeld wat Abraham Lincoln gebruik om goeie voorbereiding te beklemtoon.
Natuurlik gaan almal nie deur dieselfde prosesse nie. In baie gevalle (dalk die meeste) is heelwat fondasiewerk reeds gedoen voordat jy kies om te begin bou. ŉ Groot deel daarvan kan onbewustelik wees of buite jou beheer. In my geval het dit voor geboorte al begin. Die klein fetus is bedraad om met woorde te kan werk. Soos Jeremia al voor sy geboorte sy aanstelling gekry het. En soos ons elkeen volgens God se plan gevorm word. Custom-designed, one-of-a-kind.
Dit het my laat besef dat God se wonderwerke nie altyd health & wealth is nie. Siekte of pyn kan ook ŉ wonderwerk wees waardeur Hy ons vorm. There is no growth without change; there is no change without fear or loss, and there is no loss without pain (Rick Warren).
Author FXit.lessewatleefPosted on Oktober 13, 2018 Oktober 13, 2018 Leave a comment on DIS MY STORIE – 3: ŉ Pil wat werk
DIS MY STORIE – 2: In sessie 1 het ek van my tremor vertel wat nie op medikasie wou reageer nie. Toe bid ek vir genesing en belowe om, as ek gesond word boeke te skryf wat kinders sal help om God beter te leer ken. Daarna wag ek vir my Vader se reaksie op hierdie rein gedagte.
Maar dis toe nie asof ek ophou bewe nie, inteendeel. My skrif word later onleesbaar en my ouers kry nie meer briewe nie. Hulle stres.
My goeie man onthou toe die liefde moenie net lippetaal wees nie en hy gaan koop ŉ bargain by Antique Bargain Stores op die hoek van Kerk- en Venterstraat in Sterkstroom. ŉ ABC tikmasjientjie vir R110. Daai tyd was nuwes in die omgewing van R400.
Op dié manier leer ek toe myself tik. Antieke aanslag. Foute word uitgetippex deur ŉ stukkie tippexlint teen die papier te druk en dieselfde letter daarop te tik. So bleik jy die blaps.
Teen daardie tyd voel ek ook soos ŉ verbleikte blaps met ŉ selfbeeld so laag dat ek ŉ kite onder die mat kon vlieg. Dan wonder jy mos of dit vir enigiemand ongerieflik sal wees as jy van die aardbol afspring. Ja, jou kinders moet versorg te word en jou man het ŉ vrou nodig. Maar enigeen wat by haar volle verstand is sal mos vir so iets deug.
Met die vierde besoek verklaar die dokter emosieloos: “Jy sal maar vir ŉ tyd in die psigiatriese kliniek opgeneem moet word, ek kan niks meer vir jou doen nie.” (Hy weet toe nie van nóg sterker kalmeerpille nie, sien.)
ŉ Nag sonder slaap was nog nooit so donker nie. Daarby die onsekerheid of ek ooit weer sal kan skryf. Wat wil God vir my sê? Het ek Hom teleurgestel? Of straf Hy my omdat ek nie my skryftalent in sy diens gebruik nie?
Die volgende dag maak my goeie man summier vir my ŉ afspraak by ŉ ander dokter. Dié luister met belangstelling en besluit om nie impulsiewe afleidings te maak nie. “Heel moontlik is die tremor glad nie stresverwant nie. Ek ken ŉ neuroloog in Bloem en kry so gou moontlik vir jou ŉ afspraak.”
Ek vat toe die trein, want Pappa moet by die kinders bly en in sy vrye tyd die gemeente ook probeer gelukkig hou. Daardie tyd is die dominee gesien as die herder wat maar altyd in die skapies se gesigsveld moet wees. Party blêr ontstoke as hy hom buitekant die kraalmuur durf bevind.
My eerste ervaring in die neurologie-afdeling van die Nasionale hospitaal was nie positief nie. Dit was seker so vyfuur en ek besluit om nie nou al uit te trek en te gaan lê nie. Doen eers ‘n paar strekoefeninge. “En nou? Hoekom trek jy nie jou slaapkleertjies aan nie mevroutjie – jy gaan mos ŉ rukkie hier by ons bly? Toe kom ons wees nou nie moeilik nie.”
“Ons” hou toe nie daarvan om as breingestremd hanteer te word nie. Dit bring “mevroutjie” in die versoeking om die sonde van aanranding te pleeg met die doel om (tydelik) te elimineer. Maar darem kon ek staande bly teen hierdie wrede influisteringe van die bose. Toe bly ek ŉ week daar…
Author FXit.lessewatleefPosted on Oktober 12, 2018 Oktober 12, 2018 Leave a comment on DIS MY STORIE – 2: Die tikmasjien
DIS MY STORIE – 1: Tremor en trauma
MY STORIE – 1: Ek het sommer ŉ behoefte om my storie met jou te deel – die pad wat die Here met my geloop het om die FXit lesreeks te skryf. Dis ŉ langerige pad, daarom word die reis in ses fases of sessies gedoen.
“As ek jy is, gaan ek dokter toe. Sê nou dit word erger, wat dan?”
Vriende kuier by ons en ek skep rys in ons borde. Ek hou my regterhand se pols met my linkerhand vas. Dis egter nie goed genoeg nie, want ŉ paar ryskorreltjies kry vrolik koers en duik in die beker met vleissous. Ek kan verstaan dat my ritteltits my vriendin kan ontstel. Dit het my ouers, 900 km daarvandaan, ook onstel.
Vandat ek universiteit toe is, skryf ek en my ma elke week vir mekaar. (Ons het nie gebel nie; dit was te duur – ŉ tiekie vir drie minute het spandabel geklink.)
Soos wat die tremor vererger, so minder leesbaar word my skrif. Dit het my pa en ma in so ŉ mate geraak dat hy my eendag bel. “San, jy kan nie so aangaan nie, dit word dan al hoe erger.” My arme pa klink benoud. “Jy moet dadelik dokter toe gaan. Dis van senuwees dat jy bewe my kind, die vier kleintjies vat te veel van jou.”
Ja wel, was dit nie vir die vier kleintjies van tussen twee en ses jaar oud wat my geen kans vir ledigheid gegee het nie, was ek seker al by ŉ dokter. (Terloops, nommer vyf het besluit sy ma het langverlof nodig, want hy’t eers elf jaar later sy opwagting gemaak.)
Ek gaan toe maar dokter toe. “Mevrou,” verklaar hy plegtig met opgetrekte wenkbroue, “jou spanningsvlak is te hoog, waarskynlik as gevolg van ŉ oorvol program en oneffektiewe stresbestuur.” Hy skryf kalmeerpille voor. (Om te help met die oorvol program of om my stresbestuur te verbeter? Wonder ek toe by myselwers.) “Indien dit nie effektief is nie, sal ek jou graag binne ŉ maand weer wil sien.”
Dis toe nie effektief nie en na ŉ maand kry ek sterker kalmeerpille. Wat toe ook nie effektief is nie. Na die derde poging is ek nie meer weet wie ek is nie. Hang tussen niks en nêrens. Al wat verander, is dat ek nie meer gepla is nie. Kan nie worry nie, te danke aan die susmiddel.
Dit pla egter steeds die mense wat vir my omgee.
“Susan, jy moet eendag ŉ skrywer word,” onthou ek my taalonderwyser se woorde nadat ek twee keer in standerd nege opstelwedstryde op nasionale vlak gewen het.
Is dit dalk waarom ek nou nie meer kan skryf nie – straf God my? “Here,” belowe ek toe, “as ek eendag weer kan skryf, sal ek iets skryf wat kinders sal help om U beter te leer ken.” Ja ek weet, ek is nie die eerste een wat vir God ŉ guns vra in ruil vir ŉ teenprestasie nie. Seker maar “menslik” – veral wanneer jy in ŉ gat is?
Toe wag ek. En ek bid. En ek wag.
Author FXit.lessewatleefPosted on Oktober 10, 2018 Oktober 8, 2018 2 Kommentare op DIS MY STORIE – 1: Tremor en trauma
GRATIS: 3 Kersfeeslesse, gr R tot 6
‘n Kortreeks van drie lesse met PowerPoint is gratis beskikbaar. Bestel per e-pos by info@fxit.co.za.
Vir alle Christelike kerke en groepe vir Sondagskool/kategese, kinderkerk, skole, jeugdienste, kampe, tiener-kleingroepe, ens. Pryse vanaf R150 per reeks.
Maklik om voor te berei en lekker om aan te bied.
FXit programme bevat praktiese toerusting vir aanbieders asook hulpmiddels (prente, werkblaaie, PowerPoint, gespreksvrae en rollespel).
GRATIS: meer as 20 voorbeeldlesse: www.fxit.co.za.
Author FXit.lessewatleefPosted on Oktober 5, 2018 Oktober 8, 2018 Leave a comment on GRATIS: 3 Kersfeeslesse, gr R tot 6
Author FXit.lessewatleefPosted on September 19, 2018 September 18, 2018 Leave a comment on Ervaringsleer in die Sondagskool
Blog at WordPress.com. Ontwerp: Twenty Sixteen.